સંત બોલ્યા, “તું એક સપ્તાહ સુધી કોઈની પણ સાથે ગુસ્સામાં વાત ન કરતો. કોઈની ખુશી કે પ્રગતિ જોઈને ઈર્ષ્યા ન કરતો. પોતાના ધન પર અહંકાર ન કરતો. બસ, તારી સમસ્યા આપોઆપ દૂર થઈ જશે.” પેલા માણસને સંતની વાત પર ભરોસો તો ન થયો, પણ તેણે સંતે કહ્યા પ્રમાણે એક સપ્તાહ સુધી સંતની વાત માનવાનો નિર્ણય કર્યો અને એવું કર્યું પણ ખરું. સાતમાં દિવસે તેનું ચિત્ત એકદમ પ્રફુલ્લિત હતું. તે પોતાને સ્વસ્થ અને ખુશ અનુભવી રહ્યો હતો. આ જોઈને તે પોતાના અપચાનું કારણ જાતે જ સમજી ગયો. તેણે મનોમન સંત પ્રત્યે આદરભાવ વ્યક્ત કર્યો અને હંમેશાં માટે અસત્ય, ઇર્ષ્યા, ક્રોધ અને અહમ્‌ને છોડી દેવાનો ફેંસલો કર્યો.